《送张有秩御史制阕如京师》
明代·陶宗仪

五采冲霄见羽仪，龙蛇研影快清时。报亲读礼三年毕，事主扬清四海知。

獬廌班中曾抗疏，凤皇台上好题诗。沧江画鹢潮催发，不尽离愁酒一卮。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。